**Izraksts no**:

„DAUGAVPILS NOVADA TERITORIJAS PLĀNOJUMS 2012.-2023.gadam.

3.sējums„TERITORIJAS APBŪVES UN IZMANTOŠANAS NOTEIKUMI””

3.pielikums Daugavpils novada domes 2014.gada 29.maija lēmumam Nr.489

(protokols Nr.12., 1.&)

**3.21.PRASĪBAS DAUGAVPILS NOVADA AIZSARGĀJAMO**

**KULTŪRAS MANTOJUMA OBJEKTU AIZSARDZĪBAI**

**3.21.1.Daugavpils novada aizsargājamo kultūras mantojuma**

**objektu noteikšana**

364. Daugavpils novada aizsargājamie kultūras mantojuma objekti (TIN41)

(turpmāk – Mantojuma objekti) ir objekti, kuriem piemīt vēsturiskas,

zinātniskas, mākslinieciskas vai citas atzīmētas vērtības.

365. Mantojuma objekti ir sadalāmi sekojošās grupās:

365.1. Sakrālās arhitektūras objekti – sakrālās celtnes, dažādu konfesiju dievnami, plebānijas, mācītājmuižas, kapelas, kapličas, kuru ievērojamākās vērtības ir ēkas arhitektoniskais risinājums, būvapjoms un tā detaļas, telpiskais plānojums, apdare;

365.2. Muižas un parki – muižas apbūves elementi ir kungu māja, pārvaldnieka un apkalpojošā personāla dzīvojamās ēkas, saimniecības ēkas (staļļi, klētis, ledus pagrabi u. c. būves) un parki. Muižu apbūvēm irarhitektoniskās, dendroloģiskās, kultūrvēsturiskās vērtības, tas ir –vēsturiskais plānojums, struktūra, reljefs un ainava (skatu perspektīvas), ūdenskrātuves, vēsturiskie stādījumi, introducētie koki, labiekārtojuma elementi;

365.3. Skolas, pagastmājas un citi objekti - t.sk. sādžu koka apbūve un atsevišķas vēsturiskas koka vai cita materiāla būves, kuru saglabājamās vērtības ir novada 19.gs. un 20.gs. 20.-40.gadu arhitektūras iezīmes - ēku arhitektoniskais risinājums, būvapjoms un tā detaļas, telpiskais plānojums,apdare, kas raksturo tautas celtniecības un sadzīves tradīcijas novadā;

365.4. Vēstures objekti un notikumu vietas – teritorijas, ēkas, kapu pieminekļi, notikumu piemiņas vietas un citi objekti, kas saistīti ar nozīmīgiem vēsturiskiem notikumiem novadā – 1905.gada revolūciju, 1912.gada Tēvijas karu, Pirmo pasaules karu (1914. -1918.), Otro pasaules karu (1940 – 1945.), Latvijas Nacionālo partizānu karu (1944. -1956.) vai ievērojamo personu dzīvi un darbību. Šo objektu īpašās saglabājamās vērtības ir nozīmīgu vēsturisku notikumu liecības vai vēstījums par ievērojamu novada personu dzīvi un darbību;

365.5. Industriālie objekti - industriālas būves, ēkas, iekārtas un citi tehniska rakstura objekti, kas atspoguļo novada ražošanas, amatniecības, transporta, lauksaimniecības attīstību un novada infrastruktūras attīstību (smēdes, dzirnavas, rijas, kaltes, spirta brūži u. c.), kuru galvenā vērtība ir ēku būvapjoms un tā detaļas, arhitektoniskais risinājums, telpiskaisplānojums un ražošanas ierīces;

365.6. Arheoloģiskie objekti – pilskalni, senkapi, senvietas,informācija par kuriem iegūta arheoloģiskajos izrakumos, to īpašās vērtības ir ārējais veidols un iekšējā struktūra, kas liecina par novada teritorijā dažādos laikmetos dzīvojošo cilšu sadzīves tradīciju daudzveidību un ir nozīmīgs avots latgaļu cilšu vēstures izpētē.

366. Mantojuma objekti tiek iekļauti Daugavpils novada aizsargājamo kultūras

mantojuma objektu sarakstā (turpmāk- Saraksts), kuru apstiprina ar Daugavpils

novada domes lēmumu.

367. Mantojuma objekts tiek iekļauts Sarakstā, ja tas atbilst sekojošiem kritērijiem:

367.1. atbilst kādai no augstākminētām grupām;

367.2. Mantojuma objekta izcelsmes datums ir vecāks par 25 gadiem (izņemot notikumu piemiņas zīmes);

367.3. objektā ir saglabājies vēsturiskās daļas autentiskums -plānojums, forma, veidols, detaļas u.c.;

367.4. ir pieejami objekta vērtību pamatojošie zinātnieku pētījumi un atklājumi.

368. Daugavpils novada dome ar lēmumu izveido Kultūras mantojuma komisiju (turpmāk- Komisija), kuras darbības mērķis ir sekmēt Mantojuma objektu

aizsardzību un sagatavot priekšlikumus Daugavpils novada domei par

Mantojuma objektu iekļaušanu Sarakstā vai izslēgšanu no tā.

369. Mantojuma objekti tiek iekļauti vai izslēgti no Saraksta šādā kārtībā:

369.1. fiziska vai juridiska persona iesniedz Daugavpils novada domei iesniegumu par Mantojuma objekta iekļaušanu Sarakstā vai izslēgšanu no tā, norādot pamatojumu objekta aizsardzībai vai aizsardzības izbeigšanai;

369.2. iesniegumā norāda un tam pievieno:

369.2.1. informāciju par objekta nosaukumu un atrašanās vietu;

369.2.2. ziņas par objekta īpašnieku (valdītāju);

369.2.3. objekta īpašuma kadastra numuru;

369.2.4. objekta aprakstu (pamatojumu);

369.2.5. objekta fotofiksācijas materiālus.

369.3. Komisija izvērtē iesniegumu, nepieciešamības gadījumā ņemot vērā arī pieaicinātu ekspertu atzinumus, un sagatavo priekšlikumus Daugavpils novada domei;

369.4. Daugavpils novada dome izskata Komisijas priekšlikumu un pieņem atbilstošu lēmumu;

369.5. Saņemot Komisijas, nepieciešamības gadījumā arī pieaicinātu ekspertu atzinumu, novada dome

369.6. Mēneša laikā Mantojuma objekta īpašniekam (valdītājam) nosūta lēmumu par Mantojuma objekta iekļaušanu Sarakstā vai izslēgšanu no tā un, ja Mantojuma objekts tiek iekļauts Sarakstā, prasības Mantojuma objekta apsaimniekošanā un aizsardzībā.

**3.21.2.Prasības Mantojuma objektu apsaimniekošanā un aizsardzībā**

370. Lai nodrošinātu Mantojuma objektu aizsardzību un saglabāšanu, kā arī mazinātu dažāda veida negatīvu ietekmi uz objektiem, Komisija nosaka aizsardzības zonu ap Mantojuma objektu, ņemot vērā Mantojuma objekta aizsardzības mērķus un

grupu.

371. Mantojuma objekti galvenokārt izmantojami savai vēsturiskai pamatfunkcijai, kā tūrisma, atpūtas, kultūras, publiskās nozīmes objekts vai kā dzīvojamā apbūve.

372. Mantojuma objektu teritorijās un to aizsardzības zonās ir aizliegts:

372.1. veikt saimniecisko darbību īpašuma robežās tādā apjomā, kas varētu pasliktināt Mantojuma objekta stāvokli vai apkārtējās ainavas vērtību, mazinot kultūrvēsturiskās vides kvalitāti;

372.2. izvietot eksplozīvas, ugunsnedrošas, ķīmiski aktīvas, atmosfēru piesārņojošās vielas, iekārtas, kas izraisa vibrācijas, ierīkot vidi degradējošo materiālu krautuves;

372.3. bojāt, iznīcināt vai pārveidot vēsturiskos dendroloģiskos stādījumus (ja tie ir daļa no Mantojuma objekta);

372.4. veikt kailcirtes un joslu izlases cirtes bez Daugavpils novada Kultūras pārvaldes atļaujas;

372.5. arheoloģisko objektu teritorijā - veikt jebkādu būvniecību, zemes apstrādi un derīgu izrakteņu iegūšanu bez Daugavpils novada Kultūras pārvaldes atļaujas.

373. Mantojuma objekta īpašnieka (valdītāja) pienākumi:

373.1. izmantot Mantojuma objektu tikai tādā veidā, kas nebojā to kopumā un tā daļas;

373.2. neiznīcināt un nepārveidot Mantojuma objektu, t. sk. vēsturiskiizveidotos ceļu tīklus, tiltiņus un viaduktus u.c.infrastruktūru;

373.3. pasargāt Mantojuma objektu no jebkādas bojāšanās, ko izraisa mitrums, sals u. c. klimata iedarbība;

373.4. savlaicīgi veikt kārtējos Mantojuma objekta uzturēšanas un kopšanas remonta darbus, kas nepārveido objektu, remontā pielietojot Mantojuma objekta autentiskai daļai analogus materiālus;

373.5. par bojājumiem Mantojuma objektā nekavējoties ziņot Daugavpils novada Kultūras pārvaldei;

373.6. nodrošināt iespēju Daugavpils novada pašvaldības darbiniekiem (Komisijai) apsekot Mantojuma objektu, lai konstatētu objekta stāvokli;

373.7. Mantojuma objektu teritorijā – veikt regulārus sezonas uzkopšanas darbus (pļaut zāli, savākt un izvest to, novākt pērnās lapas un sakritušus zarus vismaz vienu reizi sezonā, uzturēt kārtībā celiņus, ravēt nezāles, veikt regulāru esošo piemiņas zīmju apkopi, attīrot tās no sūnām un ķērpjiem utml.). Vēstures objektu un notikumu piemiņas zīmju remonts un renovācija veicama ar Daugavpils novada Kultūras pārvaldes sakaņojumu.

374. Visus būvdarbus Mantojuma objektu teritorijā vai to aizsardzības zonā jāveic normatīvajos aktos noteiktajā kārtībā, griežoties Daugavpils novada domes

Būvvaldē. Daugavpils novada Kultūras pārvalde izdot konkrētam gadījumam

piemērotus tehniskos nosacījumus un saskaņo izstrādāto būvprojektu.

375. Veicot Mantojuma objektu renovāciju, rekonstrukciju vai restaurāciju ir

nepieciešams:

375.1. saglabāt esošo vēsturisko apbūves raksturu, būtiski nemainot Mantojuma objekta autentisko būves apjomu, ārsienu apdarē pielietojot materiālus, kas ir raksturīgi novada vēsturiskajai apbūvei;

375.2. saglabāt vēsturisko fasāžu detaļas (ailu aizpildījums, rustojums, portāli, vitrīnas, logu un durvju apmales, sandriki, pilastri, dzegas, logu slēģi, jumta logi u.c);

375.3. nemainīt vēsturisko logu un iestikloto ieejas durvju vērtņu dalījumu;

375.4. saglabāt reģionam raksturīgā divslīpu jumta proporcijas.°;

375.5. ailu aizpildījumam pielietot ēkas vēsturiskiem materiāliem analogus materiālus, saglabājot vēsturisko dalījumu.